Aarhuus Stifts-Tidende, 1800-07-05
En Gaard liggende trefierdedeel Mil fra Horsens, hvis Hartkorn er 4 Tdr., og indeholder omtrent 40 Tdr. Land geometrisk Maal foruden Eng, er under Haanden at faae tilkiøbs. Eiendommene ere indhegnede, vel dyrkede og af de frugtbareste i Provindsen; derpaa kan græsses og fødes 4 Heste, 10 Køer og 6 Faaer. Gaarden har hidtil været dyrket og beboet af en Familie uden for Bondestanden, derfor er Bygningerne og til saadan Beboelse indrettede, Stuehuset er 18 Fag, Værelsernes Høide 4 Al., indrettede til Giestekammer, Stoerstue, Dagligstue, Sengekammer, Kiøkken, Spisekammer, et Qvistkammer og et Kammer i Gavlen. Til Gaarden er en stor og smuk Hauge. Tiltrædelsen kunde skee enten første Michaeli eller tilstundende Paaske. Nærmere Oplysning faaes hos Borgemester Carøe i Horsens, om Liebhabere derhen ville henvende sig. Wivebrogaard, beliggende i Aalborg Amt, Hindsted, Herred, Vive Sogn, agter Eieren formedelst tiltagende Alder og Skrøbelighed at see afhændet og bortsolgt ifald nogenlunde antagelig Bud skeer, ved Auction, som derover er berammet at holdes paa Gaarden næstkommende Torsdag den 31te Julii Kl. 11 Formiddag. Gaarden staaer for Hovedgaardstaxt Tiendefrie Hartkorn 9 Tdr. 1 Fdkr. Ager og Eng. 1 Skp. 1 Alb. Skov skylde, og drives efter Forening af 7 derunder liggende hoveriegiørende Bønder, tilligemed en Ploug som Eieren selv udreeder. Foruden disse 7 heele Gaarde er paa Godset 5 Huse, nogle øde Huuspladse og 2de Skovfogedhuse med Jord til, som deels svare Afgift i Penge og deels forrette Løb- og Ugedage. Konge-Korntienden i Sognet matriculeret for 6 Tdr. 5 Skpr. 2 Fdkr. 2 fire syvendedeel Alb. følger Gaarden og oppebæres paa Kiærven som tæt vedliggende. Til Gaarden kan aarlig saaes naar Marken fulddrives: 12 Tdr. Byg, 30 Tdr. Rug og 40 Tdr. Havre, men mere naar Mærglen blev nyttet som findes her i Mængde: avles aarlig imellem 60 og 70 Læsser Høe og undertiden mere. Besætningen er ongefær 50 Stude og Køer, 5 a 6 Bester og 100 Faarkreature. Bygningen er for nogle og 20 Aar siden meesten nye opført af ege Bindingsværk med Taulmuur; Stuehuset Teglhengt og indrettet til Beboelse for en Stands= eller anden honet Familie, derved er en vel anlagt smuk og nyttig Hauge med muret Lysthuus og ongefær 70 udsøgte gode Frugttræer. Til Gaarden er foruden god Agerjord og Eng alle fornødne Agrements af ypperlig Græsning, SkovSkoetørv, Moeser, Heder, Lyng, god Jagt og Fiskerie saavel i Fiorden af Flynder, Aal, Sild, Helt og Øreder, som i 2de Karudsdamme paa Eiendommen. J Særdeleshed vil Situationen ved Gaarden, der er overmaade skiøn, da den paa 3 Sider er omringet af Eng og Skov, og deraf en smuk Lund i beste Grøde med en giennemløbende Bæk tæt ved Gaarden, og paa den 4de Side gaaer Mariagers Fiord forbi Haugen og Gaarden, hvor Seiladsen til og fra Mariager og Hobroe falder lige ud for Værelserne, ikke blive ubemærket af Skiønnere, som behage at tage det alt i Øiesyn. Liebhaberne, som ikke heri vil finde nogen overdreven Beskrivelse, behager at møde berørte Tid og Sted, da Conditioner og Jordebog skal blive foreviist, ligesom og forinden om forlanges, og skulle det hele underhaanden vorde solgt før Auctionen, skal det betimelig vorde tilkiendegivet ved Aflysning i de Aarhuser Ugeblade. De totrediedeele af Kiøbesummen for Gaard og Gods, kan blive staaende mod 1ste Prioritet i Eiendommen om Vedkommende det forlanger. Wivebrogaard, den 23de Junii 1800. Møller.